b'\n_START_ARTICLE_\nAnd Then We Kiss\n_START_SECTION_\nSestava\n_START_PARAGRAPH_\nPesem \xc2\xbbAnd Then We Kiss\xc2\xab\xc2\xa0je euro-trance techno pesem, traja \xc5\xa1tiri minute in osemindvajset sekund in ima velik poudarek na sintetizatorju. Pesem zdru\xc5\xbeuje tudi dance in rock zvrsti. Besedilo govori o poljubu in razli\xc4\x8dnih odzivih protagonistke na slednjega, vklju\xc4\x8dno z jokanjem, tresenjem in javkanjem. Pesem se pri\xc4\x8dne s kitico: \xc2\xbbSama le\xc5\xbeim / dotikam se svoje ko\xc5\xbee\xc2\xab\xc2\xa0(\xc2\xbbLying alone / touching my skin\xc2\xab), zaradi \xc4\x8desar so nekateri menili, da je celotna zgodba pesmi le fantazija. Izdana verzija je remix originala, ki ga je produciral Junkie XL.\n_START_SECTION_\nSprejem kritikov\n_START_PARAGRAPH_\nJennifer Vineyard iz MTV-ja je dejala, da pesem \xc2\xbblahko postane radijska ali klubska uspe\xc5\xa1nica, \xc4\x8de bo zalo\xc5\xbeba Jive le aktivno promovirala album.\xc2\xab Barry Walters iz revije Rolling Stone je dejal, da je pesem \xc2\xbbsimpati\xc4\x8dna me\xc5\xa1anica simfoni\xc4\x8dnih in\xc5\xa1trumentov in dance-rock kitar.\xc2\xab V svoji oceni albuma B in the Mix: The Remixes je Kurt Kirton s spletne strani About.com napisal, da pesem \xc2\xbbAnd Then We Kiss\xc2\xab\xc2\xa0in drugi remixi pesmi, kot sta\xc2\xa0\xc2\xbbToxic\xc2\xab\xc2\xa0in\xc2\xa0\xc2\xbbSomeday (I Will Understand)\xc2\xab\xc2\xa0\xc2\xbbvztrajajo pri svojem\xc2\xab, medtem ko je novinar s spletne strani Yahoo! Shopping pesem ozna\xc4\x8dil za \xc2\xbbsanjavo\xc2\xab. Gregg Shapiro iz revije Bay Area Reporter je pesmi dodelil negativno oceno, kar je utemeljil z besedami: \xc2\xbbV mr\xc5\xa1avem, hladnem, mehani\xc4\x8dnem glasu Spearsove je veliko pomankljivosti, ki pa so [v pesmi] \xc5\xa1e toliko bolj o\xc4\x8ditne.\xc2\xab_NEWLINE_Pesem \xc2\xbbAnd Then We Kiss\xc2\xab\xc2\xa0se ni pojavila na nobeni izmed pomembnej\xc5\xa1ih glasbenih lestvic, saj kot ni iz\xc5\xa1la kot mednarodni singl. Kljub temu pa je 25. februarja 2006 dosegla petindvajseto mesto na lestvici Billboard Hot Dance Airplay. Kasneje, 25. marca tistega leta, potem, ko je na lestvici pre\xc5\xbeivela \xc5\xbee pet tednov, je pesem dosegla petnajsto mesto, kar je ostala njena najvi\xc5\xa1ja uvrstitev. Pesem \xc2\xbbAnd Then We Kiss\xc2\xab\xc2\xa0je na lestvici ostala enajst tednov.'